Alex Ferguson

Sir Alexander Chapman Ferguson (Glasgow, 31. decembar 1941. godine) je bivši škotski nogometni trener i nogometaš. Nastupao je za nekoliko klubova među kojima je najpoznatiji Rangers. Kao menadžer sa klupe je uspješno vodio Manchester United od 1986. do 2013. godine. Njegovo vrijeme u klubu dovelo je Fergusona da se smatra jednim od najuspješnijih, i najuvaženijih menadžera u historiji nogometa.

Profesionalnu karijeru počinje u rodnom Glasgowu nastupajući za Queen's Park. Debitovao je sa 16 godina. 1960. godine prelazi u St. Johnstone za koji je igrao u naredne četiri godine. U ljeto 1964. godine odlazi u Dunfermline za koji u 89 utakmica postiže 66 golova. Za 65.000 funti prelazi u Rangers 1967. godine. Nastupao je još za Falkirk i Ayr United.

Trenerskim poslom se počinje baviti 1974. godine kada preuzima East Stirlingshire. Na klupi ekipe iz Falkirka se zadržao samo jednu godinu. Potom je tri godine bio menadžer St. Mirrena sa kojim je u sezoni 1976-77. osvojio drugu diviziju. 1978. godine preuzima Aberdeen. Sa klubom sa Pittodria ostvaruje dobre rezultate. Tri puta osvaja prvu diviziju, četiri puta nacionalni kup, te jedanput Liga kup. Također, sa Aberdeenom osvaja Kup pobjednika kupova i UEFA Superkup.

Nakon kratkog upravljanja sa Škotskom reprezentacijom nakon smrti Jocka Steina, imenovan je menadžerom Manchester Uniteda u novembru 1986. godine. Ferguson je menadžer sa najdužim stažom u Manchester Unitedu, pretekavši rekord Sir Matta Busbyja 19. decembra 2010. godine, na kraju završavajući karijeru sa više od 26 i po godina kao menadžer kluba. Dobitnik je mnogih nagrada i bilježi mnoge rekorde, uključujući najviše osvajanjih titula Menadžera sezone u britanskoj historiji nogometa. U 2008. godini,  postao je treći britanski menadžer koji je osvojio više od jedne titule prvaka Evropskih kupova. Dobio je titulu viteza  1999. za Kraljičin rođendan, zbog njegovih zasluga za nogomet.

8. maja 2013. godine, Ferguson je objavio da se povlači kao menadžer Manchester Uniteda. Tokom svojih 26 godina u klubu, osvojio je 38 trofeja, uključujući 13 naslova prvaka Premijer lige Engleske i dva UEFA Liga prvaka.

Reference

Vanjski linkovi

Alex Ferguson na Soccerbaseu

Kategorija:Rođeni 1941.
Kategorija:Živi ljudi
Kategorija:Škotski nogometaši
Kategorija:Škotski nogometni treneri
Kategorija:Nogometaši Ayr Uniteda
Kategorija:Nogometaši Dunfermline Athletica
Kategorija:Nogometaši Falkirka
Kategorija:Nogometaši Queen's Parka
Kategorija:Nogometaši Rangersa
Kategorija:Nogometaši St. Johnstona
Kategorija:Selektori nogometne reprezentacije Škotske
Kategorija:Treneri East Stirlingshirea
Kategorija:Treneri St. Mirrena
Kategorija:Treneri Aberdeena
Kategorija:Treneri Manchester Uniteda
Kategorija:Treneri osvajači UEFA Lige prvaka
Kategorija:Treneri osvajači FIFA Svjetskog klupskog prvenstva